joelniklaus/EU_Wikipedias huggingface dataset:
Ρεμπέκα Γιόνς

H Ρεμπέκα Γιόνς (Rebecca Jones, γεννημένη ως Ρεμπέκα Άνν Γιόνς Φουέντες Μπερέιν Rebecca Anne Jones Fuentes Berain, 21 Μαΐου 1957 -) είναι Μεξικανή ηθοποιός.

Φιλμογραφία
Τηλενουβέλες
El amor nunca muere - 1982, ως Μαίρη Άνν
El maleficio - 1983, ως Ρούτ Ρέινα
La traición - 1984, ως Χεορχίνα
Angélica - 1985, ως Σίλβια
El ángel caído - 1985, ως Μαρία δε λος Άνχελες Μπουσταμάντε
Cuna de lobos - 1986/87, ως Βίλμα Γαχιόλα ντε λα Φουέντε ντε Λάριος
Dos vidas - 1988, ως Τερέσα
La sonrisa del diablo - 1992, ως Ντέμπορα Σαν Ρομάν
Imperio de cristal - 1994/95, ως Σοφία Βιδάλ
La vida en el espejo - 1999/00, ως Ισαμπέλ Φράνκο ντε Ρομάν
El país de las mujeres - 2002, ως Μπερνάνδα Ρομέρο
El alma herida - 2003/04, ως Καταλίνα Μοράλες ντε Γρανάδος/χηρ. ντε Σμίθ
Tengo todo excepto a ti - 2008, ως Ρεμπέκα "Μπέκι" Μπλακιέρ
Para volver a amar - 2010/11, ως Αντόνια Παλάσιος ντε Γκονσάλες
Pasión prohibida - 2013, ως Φλάβια χηρ. ντε Σαντιγιάνα
Señora Acero - 2014/15, ως Ενρικέτα Σαμπίδο
Que te perdone Dios - 2015, ως Ρενάτα Φλόρες ντελ Άνχελ ντε Λόπεζ-Γκέρρα
La Doña - 2016/17, ως Γιεσένια Σαντοβάλ
Las Malcriadas - 2017/18, ως Καταλίνα Μπασούρτο χηρ. ντε Λαφαγιέτ
Doña Flor y sus dos maridos - 2019, ως Μαργαρίτα Κάνουλ χηρ. ντε Μέντες
La Casa de las Flores - 2020, ως Βικτόρια Αγκίρε (νεαρή)
Te acuerdas de mí - 2021, ως Αντόνια Σολίς

Τηλεόραση
Operation O.P.E.N - 1984, ως Βιρχίνια (σεζόν 1, επεισόδιο 4, "Le secret d'Armadillo")
Buenas noches - 1999
Lo que callamos las mujeres - 2001, ως Αδριάνα (σεζόν 1, επεισόδιο 70, "Doble jornada")
Vivir así - 2002
Passions - 2004, ως Λόλα (5 επεισόδια)
Jennifer Lopez Presents: Como ama una mujer - 2007, ως Μπάρμπαρα
Grandes finales de telenovelas - 2010, ως Βίλμα Γαχιόλα ντε Λάριος (Τηλεοπτικό ντοκιμαντέρ, αρχειακό υλικό)
Mojoe - 2013, ως Καλεσμένη	
Sr. Ávila - 2014, ως Ιατ. Μόλα (9 επεισόδια)

Ταινίες
Gringo mojado - 1984, ως Λουπίτα Μπλάνκο 
Vacaciones separadas - 1986
Polvo de luz - 1986
Guerrero negro - 1994
Amorosos fantasmas - 1994
Días de combate - 1994
El misterio del Trinidad - 2003, ως Ισαμπέλ Αγκίρε 
Alta infidelidad - 2006, ως Ροξάνα
Voy a explotar - 2008, ως Έυα 
La cama - 2012, ως Εμίλια 
Suite Deseo - 2013
Tercera llamada - 2013, ως Αμάντα 

Θέατρο
El coleccionista - 1983
La visita de la bestia - 1984
Casémonos juntos - 1985
Luv, víctimas de amor - 1986
Tengamos el sexo en paz - 1987
Drácula - 1997
Cómo aprendí a manejar - 1999
Rosa de dos aromas - 2000
Defensa de dama - 2002
Retrato de la artista desempleada - 2003
Pareja abierta - 2008
Entre mujeres - 2009
Los años dorados - 2009, ως Ρίτα
Filomena Marturano - 2011
El curioso incidente del perro a medianoche - 2014
Burundanda - 2015
Por verte, una vez más - 2016

Ως εκτελεστικός παραγωγός
Guerrero negro - 1994
¡Aquí espantan! - 1995
El tesoro de Clotilde - 1996
Huracán - 1997/98, μαζί με τον Αλεχάντρο Καμάτσο

Βραβεία & υποψηφιότητες
Βραβεία TVyNovelas

Βραβεία Galardón a los Grandes

Βραβεία Tu Mundo

Βραβεία People en Español

Βραβεία Miami Life

Βραβεία Ariel 

Βραβεία El Heraldo de México

Παραπομπές

Εξωτερικοί Σύνδεσμοι 

 

Μεξικανές ηθοποιοί κινηματογράφου
Μεξικανές ηθοποιοί τηλεόρασης
Μεξικανές ηθοποιοί θεάτρου
Μάκης Μαΐλης

Ο Μάκης Μαΐλης (Ελευσίνα, 21 Ιανουαρίου 1950– 20 Ιανουαρίου 2021) ήταν Έλληνας πολιτικός και δημοσιογράφος,από τα ιστορικά στελέχη του ΚΚΕ. Προερχόταν από οικογένεια βιοπαλαιστών και ο πατέρας του ήταν μέλος του ΕΑΜ. Ο Μαΐλης φοιτητής  ακόμη στη Νομική Σχολή, εντάχθηκε το 1969 στην κομμουνιστική νεολαία (ΚΝΕ), το 1973 έγινε μέλος του ΚΚΕ και πήρε μέρος στον αντιχουντικό αγώνα. Συμμετείχε στην εξέγερση της Νομικής και του Πολυτεχνείου. Στο 10ο Συνέδριο του ΚΚΕ (1978) εκλέχτηκε αναπληρωματικό μέλος της ΚΕ και στο 12ο Συνέδριο (1987) εκλέχτηκε τακτικό μέλος της. Την περίοδο 1989-1991 υπερασπίστηκε μαχητικά τον επαναστατικό χαρακτήρα του Κόμματός του. Διετέλεσε επίσης μέλος του Πολιτικού Γραφείου της ΚΕ του ΚΚΕ, ενώ ανέλαβε σειρά υπεύθυνων χρεώσεων, όπως υπεύθυνος του Τμήματος Ιστορίας, υπεύθυνος του Γραφείου Τύπου της ΚΕ, στον «Ριζοσπάστη» και τον «902» κ.α. Είχε πλούσια αρθρογραφία καθώς και συγγραφικό έργο. Απεβίωσε σε ηλικία 71 ετών, ύστερα από μακρά ασθένεια Ήταν νυμφευμένος με την Κατερίνα, με την οποία απέκτησαν δύο παιδιά.

Παραπομπές 

Μαϊλης Μακης
Κομμουνιστικό Κόμμα Ελλάδας
Κομμουνιστική Νεολαία Ελλάδας
Ριζοσπάστης
Μιλτιάδης Παπαδόπουλος

Ο Μιλτιάδης Παπαδόπουλος (1887-1958) ήταν Έλληνας έμπορος και πολιτικός. Διετέλεσε βουλευτής στην εκλογική περιφέρεια Θεσσαλονίκης.

Βιογραφία 
Γεννήθηκε το 1887 στην Τραπεζούντα και ασχολήθηκε με το εμπόριο και τις τραπεζικές επιχειρήσεις. Καταγόταν από ποντιακή πατριαρχική οικογένεια και ασχολήθηκε με τα κοινά από πολύ νεαρή ηλικία. Ο ίδιος διέθεσε μεγάλα χρηματικά ποσά προκειμένου να μορφωθεί η νεολαία του Πόντου. Υπήρξε στενός συνεργάτης του Αλέξανδρου Παπαναστασίου και πιστός στα ιδεώδη της δημοκρατίας ως τον θάνατό του.

Εξελέγη βουλευτής Θεσσαλονίκης με το κόμμα των Φιλελευθέρων το 1928.

Απεβίωσε σε ηλικία 70 ετών στη Θεσσαλονίκη και κηδεύτηκε στις 21 Ιανουαρίου 1958.

Παραπομπές 

Βουλευτές Θεσσαλονίκης
Βουλευτές εκλεγμένοι με το κόμμα των Φιλελευθέρων
Φλομοχώρι Λακωνίας

Το Φλομοχώρι είναι οικισμός του δήμου Ανατολικής Μάνης, της περιφερειακής ενότητας Λακωνίας. Σύμφωνα με την απογραφή του 2011 έχει 151 κατοίκους. Ανήκει στα χωριά της προσηλιακής Μάνης. Απέχει 4 χιλιόμετρα από τον Κότρωνα.

Το Φλομοχώρι το 1835 ονομάστηκε έδρα του δήμο Ασίνης, ο οποίος καταργήθηκε το 1841 και εντάχθηκε στον δήμο Κολοκυνθίου. Το Φλομοχώρι ορίστηκε έδρα του δήμου από το 1845 μέχρι το 1865, οπότε και έδρα του δήμου ορίστηκε ο Κότρωνας. Το 1896 ονομάστηκε δήμος Τεύθρωνης, από την αρχαία πόλη που υπήρχε στην περιοχή. Ο δήμος καταργήθηκε το 1912 και το Φλομοχώρι εντάχθηκε στην κοινότητα Κότρωνα. Από το 1912 ονομαζόταν Φλεμοχώρι. Το 1997, με το πρόγραμμα Καποδίστριας, το Φλομοχώρι εντάχθηκε στον δήμο Ανατολικής Μάνης.

Ο κεντρικός ναός του χωριού είναι αφιερωμένος στην Αγία Τριάδα. Άλλοι ναοί περιλαμβάνουν τον Ταξιάρχη, με εντοιχισμένα ανάγλυφα, και τον Άνικο, από το Άγιος Νίκων, ο οποίος έχει εντοιχισμένα υλικά από αρχαίο ναό. Ο ναός των Ασωμάτων είναι ένας δίδυμος ναός με τοιχογραφίες του 13ου και 14ου αιώνα ο οποίος έχει χαρακτηριστεί αρχαίο μνημείο. Στο όρος Μακρύναρος βρίσκεται ο τοιχογραφημένος ναός του Αγίου Γεωργίου του Μακρυνιώτη. Προς Βάτα βρίσκεται ο τοιχογραφημένος βυζαντινός ναός της Αγίας Κυριακής. Στη θέση Βάτα βρίσκεται ο ναός της Αγίας Βαρβάρας, ένας σταυρεπίστεγος ναός με τρούλλο διαστάσεων 2,20 x 10 μέτρα. Στο εσωτερικό του σώζονται το κτιστό τέμπλο και η κτιστή Aγία Tράπεζα, καθώς και τοιχογραφίες δύο περιόδων μεταβυζαντινής εποχής.

Το χωριό είναι γνωστό για τους πύργους του. Οι πύργοι είναι δείγμα της παραδοσιακής μανιάτικης αρχιτεκτονικής και κτίστηκαν από τον 17ο μέχρι τον 19ο αιώνα ως οχυρωμένες κατοικίες. Επίσης, στη θέση Καυκί βρίσκεται ο Πύργος ιδιοκτησίας Mανιατάκου, ο οποίος έχει χαρακτηριστεί ιστορικό διατηρητέο μνημείο, γιατί, μαζί με τα προσκτίσματα του και τον περίβολό του, αποτελεί τυπικό δείγμα οχυρής κατοικίας.

Παραπομπές 

Χωριά του νομού Λακωνίας
Μάνη
Δήμος Ανατολικής Μάνης
Χρήστος Κάλοου

Ο Χρήστος Κάλοου γεννήθηκε στην Αθήνα το 1955. Σπούδασε φωνητική μουσική στο Εθνικό Ωδείο Αθηνών και θέατρο στη Δραματική Σχολή Κατσέλης. Το 1979 του δόθηκε το μέρος του Αρχιεπισκόπου Ansnan στο Jesus Christ Superstar. Ο Κάλοου εμφανίστηκε σε πολλές τηλεοπτικές σειρές, συμπεριλαμβανομένης της παραγωγής της Granada Television, Lord Elgin and Some Stones of No Value. Το , επιλέχθηκε να εκπροσωπήσει την  στον Διαγωνισμό Τραγουδιού της Eurovision στο Ζάγκρεμπ με το τραγούδι "Χωρίς Σκοπό". Το τραγούδι τερμάτισε 19ο από τις 22 συμμετοχές. Ήταν επίσης υποψήφιος στους ελληνικούς τελικούς της Eurovision το 1987 (3ος) και το 1988 (άγνωστο αποτέλεσμα).

Το 2016 έπαιξε στο έργο Sunset στο Villa Thalia στο Βασιλικό Εθνικό Θέατρο, σενάριο του Alexi Kaye Campbell και σε σκηνοθεσία Simon Godwin.

Παραπομπές

Έλληνες άνδρες τραγουδιστές
Συμμετέχοντες στη Eurovision
Συμμετέχοντες στο διαγωνισμό τραγουδιού Eurovision με την Ελλάδα
Διαγωνισμός Τραγουδιού Eurovision 1990
Lada 110

Το Lada 110 ήταν μικρομεσαίο sedan αυτοκίνητο που παράχθηκε από τη ρωσική αυτοκινητοβιομηχανία Lada από τον Μάρτιο του 1995 μέχρι το 2009. Εκτός από την κανονική σεντάν έκδοση, ειδικά στη Ρωσία κυκλοφόρησαν επίσης μια έκδοση crossover και μια panel truck. Το αυτοκίνητο δεν αντικατάστησε άμεσα κάποιο άλλο μοντέλο, αλλά το Lada Samara μπορεί να θεωρηθεί ως ένας έμμεσος προκάτοχος του αυτοκινήτου. 

Μερικά πρωτότυπα του αυτοκινήτου είχαν αρχίσει να φτιάχνονται ήδη από το 1987, όταν το Lada Nova παραγόταν ακόμα, και ο σχεδιασμός του νέου μοντέλου βασιζόταν στο Samara, με την τελική αισθητική να διαμορφώνεται το 1991. Τον Μάρτιο του 1995 το αυτοκίνητο άρχισε να παράγεται, με τη βοήθεια της εταιρείας Porsche. Το 110 ήταν πολύ επιτυχημένο στη Ρωσία λόγω της υψηλότερης ποιότητας του σε σύγκριση με άλλα ρωσικά μοντέλα, αν και τα πρώτα αντίτυπα του 110 εμφάνισαν κάποια σοβαρά προβλήματα αναξιοπιστίας. Αντικαταστάθηκε τον Μάρτιο του 2007 από το Lada Priora, που ήταν ένας έντονος επανασχεδιασμός του 110, τόσο εξωτερικά, όσο και στο σαλόνι, με την ταυτόχρονη προσθήκη ABS και αερόσακων, τα οποία δεν υπήρχαν στο 110 ούτε ως έξτρα

Οι προσπάθειες της Lada για το 110 ώστε να πάρει τη θέση του κλασικού Nova ήταν ανεπιτυχείς όμως, καθώς η συνολική παραγωγή του Lada Nova έφτασε μέχρι το 2015.  

110
Μικρομεσαία αυτοκίνητα
Ντέρι

Το Ντέρι (Derry), επισήμως Λόντονντερι (Londonderry) ,είναι η δεύτερη μεγαλύτερη πόλη στην Βόρεια Ιρλανδία   και η τέταρτη μεγαλύτερη πόλη στο νησί της Ιρλανδίας . Το όνομα Ντέρι είναι μια αγγλοποίηση του παλαιού ιρλανδικού ονόματος Daire (μοντέρνα ιρλανδικά: Doire) που σημαίνει «άλσος βελανιδιάς ». Το 1613, στην πόλη παραχωρήθηκε βασιλικό σχέδιο από τον Βασιλιά Ιάκωβο Α' και απέκτησε το πρόθεμα «Λονδίνο» για να παραπέμπει στη χρηματοδότηση της κατασκευής της από τις συντεχνίες του Λονδίνου. Ενώ η πόλη είναι πιο γνωστή συνήθως ως Ντέρι , το όνομα Λόντονντερι χρησιμοποιείται επίσης συχνά και παραμένει το νόμιμο όνομα.

Η παλιά περιτειχισμένη πόλη βρίσκεται στη δυτική όχθη του ποταμού Φόιλ, η οποία γεφυρώνεται από δύο οδικές γέφυρες και μία πεζογέφυρα. Η πόλη σήμερα εκτείνεται και στις δύο όχθες (Cityside στα δυτικά και Waterside στα ανατολικά). Ο πληθυσμός της πόλης ήταν 83.652 κατοίκους κατά την απογραφή του 2001, ενώ ολόκληρο το πολεοδομικό συγκρότημα είχε πληθυσμό 90.736 κατοίκους. Η διοικητική περιοχή περιλαμβάνει τόσο το Λιμάνι του Λόντονμπερι (Londonderry Port), όσο και το αεροδρόμιο (City of Derry Airport).

Το Ντέρι βρίσκεται κοντά στα σύνορα με την κομητεία Ντόνεγκαλ, με την οποία έχει στενή σχέση για πολλούς αιώνες. Το πρόσωπο που κατά την παράδοση ίδρυσε τον αρχικό οικισμό είναι ο Saint Colmcille, ένας άγιος από το Tír Chonaill, το παλιό όνομα σχεδόν όλων των σημερινών κομητειών του Ντόνεγκαλ, στις οποίες ανήκε και η δυτική όχθη του Φόιλ πριν από το 1610.

Παραπομπές

Οχυρωμένες πόλεις
Λήμματα που περιέχουν κείμενο στα ιρλανδικά
Πόλεις του Ηνωμένου Βασιλείου
Βόρεια Ιρλανδία
Νίκος Καραχάλιος

Ο Νίκος Καραχάλιος (Αθήνα, 29 Νοεμβρίου 1969) είναι ελληνας πολιτικός καθώς και πρόεδρος του Forum 2020.

Σπούδασε νομικά στην Νομική Αθηνών, Ιστορία στο American College of Greece και Media & Telecommunications  Policies στο City University of London. 

Από το 1997 έως το 2009 διετέλεσε Σύμβουλος Στρατηγικής του πρώην Πρωθυπουργού και Πρόεδρου της Νέας Δημοκρατίας Κώστα Καραμανλή,  καθώς και των μετέπειτα Προέδρων Αντώνη Σαμάρα (2010-2015) και Βαγγέλη Μεϊμαράκη (2015). 

Έχει υπάρξει Πρόεδρος του Κέντρου Πολιτικής Έρευνας και Επικοινωνίας Κ.Π.Ε.Ε. (2000-2004), Γραμματέας Πολιτικού Σχεδιασμού και Προγράμματος της ΝΔ (2004-2009), αντιπρόεδρος του Ολυμπιακού ΣΦΠ (2010-2011).  και Γενικός Γραμματέας του ΕΟΤ το 2012 και Πρόεδρος του ανεξάρτητου think tank Forum2020.gr (2009 έως σήμερα).

Τον Μάιο του 2022, ανακοινώθηκε η δημιουργία της κίνησης Γαλάζιοι από τον Νίκο Καραχάλιο και τα πρώην στελέχη των κυβερνήσεων Κώστα Καραμανλή του 2004 και Αντώνη Σαμαρά του 2012 Σάββα Τσιτουρίδη, Αθανάσιο Γιαννόπουλο, Θανάση Σκορδά, Πάνο Παναγιωτόπουλο και Νίκο Νικολόπουλο. Είχε προηγηθεί η «Κίνηση των 13», όπου συμμετείχαν οι Καραχάλιος, Νικολόπουλος, Τσιτουρίδης, Αργύρης Ντινόπουλος και Δημήτρης Καζάκης. Ο Καραχάλιος ανέλαβε την Γραμματεία Επικοινωνίας, και την Γραμματεία Στρατηγικής, Σχεδιασμού και Εκλογών.

Παραπομπές

Έλληνες πολιτικοί
Ουίλσον Φιτιπάλντι ο νεώτερος

Ο Ουίλσον Φιτιπάντι ο νεώτερος(γεν στο Σάο Πάολο στις 25 Δεκεμβρίου του 1943) είναι Βραζιλιάνος παλαίμαχος οδηγός αγώνων.

Σύντομο βιογραφικό σημείωμα
Γεννήθηκε ανήμερα τα Χριστούγεννα του 1943 και είναι ο μεγαλύτερος αδερφός του 2 φορές Παγκόσμιου Πρωταθλητή Έμερσον Φιτιπάλντι. Στη Φόρμουλα 1 βρέθηκε απ' το 1972 μέχρι και το 1975. Συνολικά έλαβε μέρος σε 38 Γκραν Πρι απ' τα οποία εκκίνησε κανονικά στα 35. Το 1ο ήταν το Ισπανικό Γκραν Πρι του 1972 και το τελευταίο το Αμερικανικό Γκραν Πρι του 1975. Εκείνος το μόνο αξιόλογο αποτέλεσμα το οποίο μπόρεσε να σημειώσει ήταν πως σκόραρε 3 ολόκληρους βαθμούς και πέραν αυτού κανένα άλλο σε αντίθεση με τον αδερφό του ο οποίος κατάφερε πολλά περισσότερα. Έτρεξε με τις ακόλουθες 2 ομάδες:

 Brabham
 Copuscar-Fittipaldi

Φιτιπάλντι Ουίλσον ο νεώτερος
Έντμουντ Λάιονς

Ο Σερ Έντμουντ Λάιονς (Sir Edmund Lyons), (1790-1858), ήταν Άγγλος στρατιωτικός, διπλωμάτης και πολιτικός.

Σύντομη Βιογραφία
Ο Σερ Έντμουντ Λάιονς υπήρξε πρεσβευτής της Αγγλίας στην Αθήνα από τον Μάιο του 1835 έως το Μάρτιο του 1849.
Ως πλοίαρχος του πολεμικού ναυτικού της Αγγλίας συμμετείχε στον αποκλεισμό του Ναβαρίνου το 1826.
Το 1835 πήρε τον τίτλο του ιππότη από το βασιλιά Γουλιέλμο Δ΄ της Αγγλίας και άφησε προσωρινά το ναυτικό, για να υπηρετήσει ως διπλωμάτης της πατρίδας του για 14 χρόνια στην Ελλάδα και άλλα τέσσερα στην Ελβετία και τη Σουηδία.
Το 1853 επανήλθε στο ναυτικό, λόγω του πολέμου στην Κριμαία, ως υποδιοικητής του αγγλικού στόλου στη Μαύρη Θάλασσα και ένα χρόνο αργότερα ανέλαβε τη διοίκησή του.

Παραπομπές

Βιβλιογραφία
 Sir Sydney Marow Eardley-Wilmot, Life of vice-admiral Edmund, Lord Lyons, London, 1898

Εξωτερικοί σύνδεσμοι
 

Άγγλοι ναύαρχοι
Άγγλοι πολιτικοί
Βρετανοί διπλωμάτες
Αγωνιστές του 1821
Κανέ-ντε-Σαλάρ

Το Κανέ-ντε-Σαλάρ (γαλλικά: Canet-de-Salars, οξιτανικά: Canet) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί της κοινότητας είναι γνωστοί ως Κανετόλ (γαλλικά: Canetols).

Παραπομπές

Εξωτερικοί σύνδεσμοι
 

Κοινότητες του Αβερόν
Άγιος Παντελεήμονας Αρκαδίας

Ο Άγιος Παντελεήμονας είναι ημιορεινό χωριό της Πελοποννήσου στην πρώην επαρχία Κυνουρίας και την Περιφερειακή Ενότητα Αρκαδίας σε υψόμετρο 370 μέτρα. Βρίσκεται σε απόσταση 57 χλμ. ΝΑ. από την Τρίπολη και 18 χλμ. Ν.-ΝΔ. από το Άστρος (έδρα του δήμου). Ως οικισμός αναφέρεται επίσημα για πρώτη φορά το 1951 με την παλιά ονομασία του Φούσκα να προσαρτάται στην τότε κοινότητα Πραστού. Το [1955]] με το ΦΕΚ 54Α - 05/03/1955 μετονομάστηκε σε Άγιος Παντελεήμων. Σύμφωνα με το σχέδιο Καλλικράτης μαζί με τον Πραστό και τη Μονή Εορτακουστής αποτελούν την τοπική κοινότητα Πραστού που ανήκει στο Δήμο Βόρειας Κυνουρίας και σύμφωνα με την απογραφή του 2011 έχει πληθυσμό 77 κατοίκους.

Πληθυσμός

Παραπομπές

Πηγές 
 Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
 Εγκυκλοπαίδεια Πάπυρος Λαρούς, 1963 (ΠΛ)  

Χωριά του νομού Αρκαδίας
Δήμος Βόρειας Κυνουρίας
Κατάλογος τρεχόντων Γερουσιαστών των Ηνωμένων Πολιτειών

Η Γερουσία των Ηνωμένων Πολιτειών, αποτελείται από 100 μέλη (δύο μέλη από κάθε πολιτεία των ΗΠΑ), τα οποία υπηρετούν εξαετείς θητείες. 

Ακολουθεί η λίστα των Γερουσιαστών του 117ου Κογκρέσου των Ηνωμένων Πολιτειών.

Σύνθεση 
Στη σύνθεση της Γερουσίας, του 117ου Κογκρέσου των Ηνωμένων Πολιτειών, λόγω της νίκης στην Προεδρία των ΗΠΑ, από τον Τζο Μπάιντεν, την πλειοψηφία, κατέχουν οι Γερουσιαστές του Δημοκρατικού Κόμματος με 50 Γερουσιαστές (48 Δημοκρατικούς και 2 Ανεξάρτητους που πρόσκεινται στην Δημοκρατική Ομάδα των Γερουσιαστών) με ηγέτη τον Τσακ Σούμερ, ενώ την μειοψηφία κατέχουν οι Γερουσιαστές του Ρεπουμπλικανικού Κόμματος με επίσης 50 Γερουσιαστές, με ηγέτη τον Μιτς ΜακΚόννελ.  

Η Δημοκρατική Αντιπρόεδρος των Ηνωμένων Πολιτειών και Πρόεδρος της Γερουσίας, Κάμαλα Χάρις, όταν υπάρχει ισοψηφία και αδιέξοδο, σε αποφάσεις, επικυρώσεις και νομοσχέδια, στην Γερουσία, δίνει την καθοριστική από το Σύνταγμα, ψήφο και έτσι δημιουργείται πλειοψηφία και λαμβάνεται απόφαση.

Ηγεσία

Προεδρία της Γερουσίας

Ηγεσία της Γερουσίας

Λίστα των εν ενεργεία Γερουσιαστών

Δείτε ακόμα 

 Γερουσία των Ηνωμένων Πολιτειών
 Κογκρέσο των Ηνωμένων Πολιτειών 
 Ηγέτες των κομμάτων της Γερουσίας των ΗΠΑ 
 Αντιπρόεδρος των ΗΠΑ 
 Αναπληρωτής Πρόεδρος της Γερουσίας των ΗΠΑ 
 Ομοσπονδιακή κυβέρνηση των ΗΠΑ 
 Καπιτώλιο των ΗΠΑ 
 Ηνωμένες Πολιτείες της Αμερικής 
Κατάλογος τρεχόντων Μελών της Βουλής των Αντιπροσώπων των ΗΠΑ

Παραπομπές 

 
Κυβέρνηση στις Ηνωμένες Πολιτείες
Κογκρέσο των ΗΠΑ
Αξιωματούχοι
__ΕΥΡΕΤΗΡΙΟ__
Plopp

Η Plopp είναι μια μπάρα σοκολάτας που παρασκευάζεται από τη σουηδική εταιρεία Cloetta(Κλοέττα). Είναι σοκολάτα γάλακτος με γέμιση καραμέλας.  Πάνω από το 95% πωλούνται στη Σουηδία.

Ιστορία 

Η μπάρα Plopp δημιουργήθηκε το 1949 και ήταν αρχικά μικρότερη σε μέγεθος. Μια μεγαλύτερη έκδοση κυκλοφόρησε το 1974, και έπειτα ακολούθησαν πολλές διαφορετικές εκδόσεις. 

H Plopp Λακρίτς ( γλυκόριζα ) κυκλοφόρησε στις αρχές της δεκαετίας του 1980 μόνο στη Σουηδία, αλλά το 1999 για τον εορτασμό της 50ης της επετείου έγινε διαθέσιμη παγκοσμίως. 

Πιο πρόσφατα κυκλοφόρησαν αρκετές νέες γεύσεις όπως: η Plopp Currant (μαύρο φραγκοστάφυλο) το 2004, Plopp Caffe Latte το 2006, Plopp Tutti Frutti το 2008 και Plopp Saltlakrits ( αλμυρή γλυκόριζα ) το 2009.

Παραπομπές

Εξωτερικοί σύνδεσμοι 
 Επίσημος ιστότοπος  (στα Σουηδικά)

Σοκολάτα
Γλυκά
Μιζέρια

Η μιζέρια (πολωνικά: mizeria) είναι πολωνική σαλάτα η οποία αποτελείται από αγγούρια σε λεπτοκομμένες φέτες ή τριμμένα, συχνά με ξινή κρέμα ή κεφίρ, και σε ορισμένες περιπτώσεις με λάδι. Άλλα πιθανά συστατικά περιλαμβάνουν: κρεμμύδια, πιπέρι ή χυμό λεμονιού, ζάχαρη, άνηθο, σχοινόπρασο, μέντα ή μαϊντανό. Το πιάτο σερβίρεται συνήθως μαζί με ένα κυρίως πιάτο και είναι μια από τις πιο δημοφιλείς σαλάτες στην Πολωνία.

Η μιζέρια παρασκευάζεται παραδοσιακά επίσης στην ουγγρική-αμερικανική κοινότητα του Τολέδο του Οχάιο.

Δείτε επίσης 
 Πολωνική κουζίνα
 Τζατζίκι

Παραπομπές 

Πολωνική κουζίνα
Σαλάτες
Δροσιά Κάβουρα

Η Δροσιά Κάβουρα ήταν Χιώτισσα αγωνίστρια της επανάστασης του 1821. 

Η Δροσιά ήταν κόρη του ιερέα Αντωνίου Μηνά ή Ροβύθη και σύζυγος του Ηλία Κάβουρα. Το 1822 στη Σφαγή της Χίου η Δροσιά μαζί με την οικογένεια της κατάφεραν να ξεφύγουν από τους Τούρκους και τις σφαγές και να πάνε στα Ψαρά όπου κι εγκαταστάθηκαν. Το 1824 στην Καταστροφή των Ψαρών πιάστηκε αιχμάλωτη μαζί με τη μητέρα της, μάλιστα την περίοδο αυτή βρισκόταν σε εγκυμοσύνη. Η Δροσιά πουλήθηκε σκλάβα στη Σμύρνη εγκαταστάθηκε στο σπίτι ενός Καδή στο Νυμφαίο, εν τω μεταξύ είχε γεννήσει κορίτσι. Ο παπάς μετά από τρία χρόνια και από πολλές περιπέτειες βρίσκει κι εξαγοράζει την παπαδιά κι έπειτα βρίσκει και τη Δροσιά που την εξαγοράζει για 1000 γρόσια κι έναν αγιασμό.

Σχετικά με τον αγιασμό, παρόλο που ο Καδής ήταν μουσουλμάνος τον δέχτηκε και τον έδωσε στη γυναίκα του που ήταν παράλυτη και θεραπεύτηκε. Τότε ο Καδής απελευθέρωσε χωρίς τα χρήματα τη Δροσιά με την κόρη της και της έδωσε τα λείψανα των Αγίων Αναργύρων που είχαν αρπάξει οι Τούρκοι.

Παραπομπές 

Αγωνίστριες του 1821
Λουλούδια Αρκαδίας

Τα Λουλούδια είναι ακατοίκητος ημιορεινός οικισμός στην Πελοπόννησο και την Περιφερειακή Ενότητα Αρκαδίας σε υψόμετρο 320 μέτρα. Βρίσκεται στη Βόρεια Κυνουρία προς τα όρια με την Περιφερειακή Ενότητα Αργολίδας σε απόσταση 13 χλμ. Β.-ΒΑ. από το Άστρος (έδρα του δήμου) και 26 χλμ. Α.-ΝΑ. από την Τρίπολη. Βόρεια είναι η Πλατάνα, ανατολικά τα Προσήλια, νότια περνάει ο ποταμός Τάνος και νοτιότερα είναι ο Στόλος, δυτικά είναι η Αγία Σοφία. Οδικός κόμβος από παλιά είναι γνωστός στην ευρύτερη περιοχή από το ερειπωμένο "χάνι Τσιμούρη". Πολιτισμικά ανήκει στα Καστριτοχώρια της Κυνουρίας. Ως οικισμός αναφέρεται από το 1940 με την ονομασία Κουμπίλα να απογράφεται στην τότε κοινότητα Πλατάνας ενώ το 1955 με το ΦΕΚ 54Α - 05/03/1955 μετονομάστηκε σε Λουλούδια. Σύμφωνα με το σχέδιο Καλλικράτης μαζί την Πλατάνα αποτελούν την τοπική κοινότητα Πλατάνας που ανήκει στο Δήμο Βόρειας Κυνουρίας και σύμφωνα με την απογραφή του 2011 δεν απογράφονται κάτοικοι .

Εξωτερικοί σύνδεσμοι 
 Χάνι Τσιμούρη από τον ιστότοπο https://www.exploring-greece.gr/

Παραπομπές 

Χωριά του νομού Αρκαδίας
Δήμος Βόρειας Κυνουρίας
Εγκαταλελειμμένα χωριά του νομού Αρκαδίας
Κατάλογος τρεχόντων Κυβερνητών των Ηνωμένων Πολιτειών

Στις Ηνωμένες Πολιτείες, ο Κυβερνήτης (Governor), κατέχει διττό ρόλο, δηλαδή είναι αρχηγός της πολιτείας (ή εδάφους) και αρχηγός/ανώτατος αξιωματούχος της πολιτειακής (ή εδαφικής) εκτελεστικής αρχής (τοπικής κυβέρνησης). Υπάρχουν 50 Κυβερνήτες Πολιτειών (όσες και οι Πολιτείες των ΗΠΑ) και 5 Κυβερνήτες των Εδαφών των ΗΠΑ.  

Από τον Ιανουάριο του 2022, υπάρχουν 28 Ρεπουμπλικανοί και 22 Δημοκρατικοί Κυβερνήτες πολιτειών. Όσον αφορά τα Εδάφη, υπάρχουν 4 Δημοκρατικοί και 1 Ρεπουμπλικανός Κυβερνήτης. 

Επιπλέον στον κατάλογο, περιλαμβάνεται και η Δημοκρατική Δήμαρχος της Ομοσπονδιακής Περιφέρειας της Κολούμπια.

Κυβερνήτες Πολιτειών

Κυβερνήτες Εδαφών

Δήμαρχος της Περιφέρειας της Κολούμπια

Δείτε ακόμα 
 Κυβερνήτης (Ηνωμένες Πολιτείες)
Κατάλογος πολιτειακών νομοθετικών σωμάτων των Ηνωμένων Πολιτειών
Ηνωμένες Πολιτείες 
 Πολιτείες των ΗΠΑ 
 Κυβέρνηση των ΗΠΑ

Παραπομπές και υποσημειώσεις

Υποσημειώσεις

Παραπομπές 

 
Αξιωματούχοι
Πολιτική των Ηνωμένων Πολιτειών
__ΕΥΡΕΤΗΡΙΟ__
Γιώργος Πεταλωτής

Ο Γιώργος Πεταλωτής (Κομοτηνή, 11 Μαρτίου 1964) είναι Έλληνας πολιτικός. Στην κυβέρνηση του Γιώργου Παπανδρέου υπηρέτησε ως κυβερνητικός εκπρόσωπος και αναπληρωτής Υπουργός Δικαιοσύνης, Διαφάνειας και Ανθρωπίνων Δικαιωμάτων στην Κυβέρνηση Λουκά Παπαδήμου 2011.

Βιογραφικό

Ο Πεταλωτής αποφοίτησε από τη Νομική Σχολή του Αριστοτελείου Πανεπιστημίου Θεσσαλονίκης. Συνέχισε τις σπουδές του στη Νομική Σχολή του Δημοκρίτειου Πανεπιστημίου Θράκης, αποκτώντας διδακτορικό στην Ποινική Επιστήμη.

Ολοκλήρωσε τις ακαδημαϊκές του σπουδές στο Πανεπιστήμιο της Χαϊδελβέργης της Γερμανίας, με πτυχίο Επιστήμης στη Νομική Ορολογίας.
'Ελαβε μεταπτυχιακό τίτλο στην Επιστήμη της Βιοηθικής από το Τμήμα Ιατρικής του Δημοκριτείου Πανεπιστημίου Θράκης.

Επαγγελματική σταδιοδρομία

Το 1993, ο Πεταλωτής έγινε μέλος του δικηγορικού συλλόγου του Νομού Ροδόπης και εξελέγη πρόεδρος του σώματος το 1998, όπου παρέμεινε ενεργός μέχρι το 2002. Το 2005, επανεξελέγη πρόεδρος του δικηγορικού συλλόγου του Νομού Ροδόπης.

Πολιτική σταδιοδρομία
Το 2007, ο Πεταλωτής ήταν μέλος στο ψηφοδέλτιο του ΠΑΣΟΚ. Μετά τις εκλογές του 2009, ο Πεταλωτής διορίστηκε αναπληρωτής υπουργός του Πρωθυπουργού και κυβερνητικός εκπρόσωπος. Από τις 17 Ιουνίου 2011 έως τις εκλογές του Μαΐου 2012, διετέλεσε αναπληρωτής υπουργός Δικαιοσύνης, Διαφάνειας και Ανθρωπίνων Δικαιωμάτων.

Στις 3 Ιανουαρίου 2015 ανακοινώθηκε ότι ο Πεταλωτής θα γίνει μέλος του νεοϊδρυθέντος ΚΙΔΗΣΟ. Ο Πεταλωτής και ο Φίλιππος Σαχινίδης ορίστηκαν εκπρόσωποι τύπου.

Παραπομπές

Βουλευτές Ροδόπης
Βουλευτές εκλεγμένοι με το ΠΑΣΟΚ
Κολχικό το φθινοπωρινό

Το κολχικό (βοτανική ονομασία: Colchicum autumnale L.), ή αλλιώς κολχικό το φθινοπωρινό, είναι ένα φυτό που ανήκει βοτανικώς στο γένος Colchicum και αριθμεί περί τα 60 διαφορετικά είδη. Το Colchicum Autumnale είναι συνήθως διαδεδομένο στα υγρά και πλούσια λιβάδια, σε πολλές περιοχές της Ελλάδας, αλλά και της νότιας και κεντρικής Ευρώπης.

Ως φυτό, είναι βολβώδες και ποώδες πόα, της οποίας ο βολβός έχει μέγεθος καρυδιού. Τα άνθη του έχουν χρώμα ρόδινο, με μακρύ ποδίσκο. Τα φύλλα του φυτού είναι μεγάλα λογχοειδή.

Το κολχικό είναι τοξικό φυτό και περιέχει μία ουσία, την κολχικίνη, η οποία έχει την ικανότητα να σταματά τη διαίρεση των κυττάρων αλλά είναι πολύ τοξική. Δύναται να προκαλέσει καρδιακή ανεπάρκεια. Δηλητηρίαση από αυτό το φυτό είναι επικίνδυνη, και τα συμπτώματα εμφανίζονται λίγες ώρες αργότερα και μπορεί να είναι τα εξής: κάψιμο στο στόμα, στομαχικός πόνος, διάρροια, νεφρική ανεπάρκεια. Συγκεκριμένο αντίδοτο δεν υπάρχει και η καλύτερη θεραπεία είναι η πλύση στομάχου.

Ως φυσική πηγή κολχικίνης, το κολχικό περιγράφηκε για τη θεραπεία των ρευματισμών και του πρηξίματος. Το εκχύλισμα Colchicum περιγράφηκε για πρώτη φορά ως θεραπεία για ουρική αρθρίτιδα από τον Διοσκουρίδη τον Πεδάνιο, τον 1ο μ.Χ. Οι βολβοί κολχικού χρησιμοποιήθηκαν από τον Πέρση ιατρό Αβικέννα και προτάθηκαν από τον Αμβρόσιο Παρέ τον 16ο αιώνα, ενώ εμφανίστηκαν στη Φαρμακοποιία του Λονδίνου το 1618.

Παραπομπές 

Ιριδοειδή
Φαρμακευτικά φυτά
The Transformers (τηλεοπτική σειρά)

Το The Transformers είναι αμερικανική τηλεοπτική σειρά με υπερήρωες ρομπότ, η οποία προβλήθηκε απο τις 17 Σεπτεμβρίου 1984 έως τις 11 Νοεμβρίου 1987 και αποτελεί την πρώτη απο τις τηλεοπτικές σειρές Transformers στο ομότιτλο franchise. Η σειρά βασίζεται στη σειρά παιχνιδιών Transformers της Hasbro και εξιστορεί έναν πόλεμο μεταξύ γιγάντιων ρομπότ, τα οποία μπορούν να μετασχηματιστούν σε οχήματα και διάφορα άλλα αντικείμενα.

Η σειρά είναι συμπαραγωγή της Marvel Productions και της Sunbow Productions για first-run syndication, ενώ το animation έγινε κυρίως από την  Toei Animation στην Ιαπωνία και αργότερα απο το ΝοτιοΚορεατικό στούντιο AKOM.

Πλοκή
Η σειρά εστιάζει στα ρομπότ Transformers, τα οποία είναι χωρισμένα σε δυο φατρίες: τους Ότομποτς και τους Ντισέπτικονς, και τα οποία πέφτουν στην Γη και συνεχίζουν την μακροχρόνια σύγκρουση τους εκεί πέρα.

Παραπομπές

Εξωτερικοί σύνδεσμοι
 
Metrodome's Transformers DVD homepage

Transformers
Σειρές manga
Τηλεοπτικές σειρές τοποθετημένες στο μέλλον
Αμερικανικές τηλεοπτικές σειρές κινουμένων σχεδίων
Τηλεοπτικές σειρές επιστημονικής φαντασίας κινουμένων σχεδίων
Nighthawks (πίνακας)

Nighthawks (στα ελληνικά: Νυχτοπούλια) είναι ο τίτλος πίνακα του ζωγράφου Έντουαρντ Χόπερ, που βρίσκεται στο Ινστιτούτο Τεχνών του Σικάγο.

Ο πίνακας έχει διαστάσεις 152,4 εκ. και  84,1 εκ. και απεικονίζει το εσωτερικό ενός εστιατορίου (diner), αργά τη νύχτα, όπως φαίνεται μέσα από τη τζαμαρία του. Στο εστιατόριο βρίσκονται τρεις πελάτες βυθισμένοι στις σκέψεις τους και ο υπάλληλος του μαγαζιού. 

Ο Χόπερ ζωγράφισε το πίνακα το 1942 και τον εμπνεύστηκε από ένα εστιατόριο στη Greenwich Avenue, στη Νέα Υόρκη.

Παραπομπές 	

Έργα ζωγραφικής
Ζεϊναλαμπντίν Ταγίγιεφ

Ο Ζεϊναλαμπντίν Ταγίγιεφ  (, 25 Ιανουαρίου 1823, Μπακού - 1 Σεπτεμβρίου 1924, Μπακού) ήταν Αζέρος εκατομμυριούχος , φιλάνθρωπος και ευεργέτης ο οποίος ίδρυσε το πρώτο σχολείο θηλέων στην μουσουλμανική Ανατολή (Σχολείο Θηλέων του Ταγίγιεφ).

Βιογραφία 
Η οικογένεια του Ζεϊναλαμπντίν Ταγίγιεφ καταγόταν από την Παλιά Πόλη του του Μπακού . Ο πατέρας του Ταγί Ντοστ Μαμέντ, σύμφωνα με την καθιερωμένη βιογραφία του γιου του, ήταν διάσημος τσαγκάρης στο Μπακού .  Η μητέρα του Ταγίγιεφ ήταν η Ουμουχανούμ. Η οικογένεια είχε έναν ακόμη γιο - τον Αλί-Κουλί.

Η ακριβής ημερομηνία γέννησης του Ταγίγιεφ δεν είναι απολύτως σαφής. Με βάση τα αρχειακά υλικά, αναφέρεται ως έτος γέννησης είτε το 1823 είτε το 1838. Στο πιστοποιητικό γέννησης που εκδόθηκε το 1899 από το Υπερκαυκάσιο Σιιτικό Πνευματικό Συμβούλιο, αναφέρεται ότι ο Ταγίγιεφ γεννήθηκε το 1823 . Ένα έγγραφο από το 1916 αναφέρει ότι ήταν ήδη 92 ετών.

Επιχειρηματικές δραστηριότητες 
Η μητέρα του πέθανε νωρίς και μέχρι την ηλικία των 10 τον μεγάλωσε ο πατέρας του . Ο πατέρας του τον έστειλε να μαθητεύσει ως πλινθοκτίστης και ο Ταγίγεφ ξεκίνησε την εργασία του μεταφέροντας κονιάματα στους χτίστες . Κέρδιζε 6 καπίκια (λεπτά) την ημέρα, τα οποία έδινε στον πατέρα του για να  αγοράζει ψωμί και τυρί . Ήδη στην ηλικία των 12, ο Ταγίγιεφ άρχισε να κατεργάζεται τις πέτρες και στα 15 του ολοκλήρωσε την ειδίκευση του ως πλινθοκτίστης .

Αφού είχε μαζέψειι ένα μικρό κεφάλαιο, ο Ζεϊναλαμπντίν Ταγίγιεφ εγκατέλειψε τη δουλειά του και ξεκίνησε την συνεργασία του με ένα μικρό εργοστάσιο. Σύμφωνα με ορισμένες πηγές, το 1860 διατηρούσε ένα ή δύο εμπορικά καταστήματα όπου πωλούνταν τα μεταποιημένα προϊόντα . Με την πάροδο του χρόνου έγινε ένας από τους σημαντικότερους εμπόρους της περιοχής. Ο διακεκριμένος Ρώσος χημικός Ντμίτρι Μεντελέγιεφ, ο οποίος επισκέφθηκε το Μπακού για πρώτη φορά το 1863 μετά από πρόσκληση του Β.Α. Κοκόρεφ, σε κείμενο του που έγραψε έκανε ονομαστική αναφορά στον Ταγίγιεφ.  Ο Ταγίγιεφ ήταν επίσης ένας από τους πρώτους Αζέρους που ασχολήθηκαν με την παραγωγή κηροζίνης και το 1870 είχε ένα εργοστάσιο με δύο λέβητες για την παραγωγή κηροζίνης .

Από το 1877 ο Ζεϊναλαμπντίν Ταγίγιεφ ήταν έμπορος 2ης τάξης και από το 1882 ανήκε στην 1η τάξη.

Επιχείρηση πετρελαίου 
Το 1872, επένδυσε το κεφάλαιό του στην παραγωγή πετρελαίου, αποκτώντας αρκετά οικόπεδα στη δημοπρασία που πραγματοποιήθηκε τον Δεκέμβριο. Αυτό σύντομα έφερε στον Ταγίγιεφ  τεράστιο πλούτο και τον έκανε έναν από τους μεγαλύτερους βιομηχάνους στο Αζερμπαϊτζάν . Το 1893, το κοίτασμα του Ταγίγιεφ ήταν αρκετά παραγωγικό.

Παραπομπές

Εξωτερικοί σύνδεσμοι
 

Αζέροι επιχειρηματίες
Αζέροι ευεργέτες
Αζέροι συλλέκτες έργων τέχνης
Μαρίνα Τσάπμαν

Η Μαρίνα Τσάπμαν (γεννημένη περίπου το 1950)  είναι μια γυναίκα από τη Βρετανία που γεννήθηκε στην Κολομβία και είναι γνωστή για τον ισχυρισμό της ότι πέρασε ένα μεγάλο μέρος της πρώιμης παιδικής της ηλικίας στη ζούγκλα, με ένα είδος πιθήκων. 

Η Τσάπμαν δηλώνει ότι όταν ήταν περίπου πέντε ετών όταν κάποιοι άγνωστοι άνθρωποι την απήγαγαν από το χωριό της στην Κολομβία (του οποίου το όνομα λόγω του νεαρού της ηλικίας της δεν μπόρεσε να συγκρατήσει) και στη συνέχεια την άφησαν στην ζούγκλα για άγνωστους λόγους. Πέρασε τα επόμενα χρόνια της ζωής της ακολουθώντας πίθηκους capuchin, μέχρι που κυνηγοί τη διέσωσαν. Όταν βρέθηκε δεν μπορούσε να μιλήσει σε καμία ανθρώπινη γλώσσα. Σύμφωνα με την Τσάπμαν, αργότερα πωλήθηκε σε ένα πορνείο στην Κούκουτα της Κολομβίας, έπειτα έζησε στους δρόμους και στη συνέχεια έγινε σκλάβα μιας μαφίας. 

Μια γειτόνισσα, με το όνομα Μαρούζα, τη διέσωσε από αυτή της την κατάσταση. Η κόρη της Μαρούζα, η Μαρία, υιοθέτησε την Τσάπμαν όταν η Τσάπμαν ήταν περίπου 14 ετών και η Μαρούζα έστειλε την Τσάπμαν στην Μπογκοτά για να ζήσει με την Μαρία.  Αυτή η οικογένεια είχε διασυνδέσεις με την πόλη Μπράντφορντ στο Γιορκσάιρ της Αγγλίας, μέσω της κλωστοϋφαντουργίας. Η οικογένεια έστειλε τα παιδιά στο Μπράντφορντ το 1977 και έστειλε επίσης εκεί την Τσάπμαν για να γίνει νταντά.  Ζούσε στο Μπράντφορντ από το 1983 περίπου. 

Στη συνέχεια έγραψε την αυτοβιογραφία της, "Το Κορίτσι Χωρίς Όνομα (The Girl With No Name)" (που δημοσιεύθηκε το 2013 από την Mainstream Publishing) με τη βοήθεια της κόρης της, Βανέσα.  Απορρίφθηκε από διάφορους εκδότες επειδή πίστευαν ότι δεν αποτελούσε αληθινή ιστορία.  Αυτή τη στιγμή ζει στο Μπράντφορντ  και παντρεύτηκε έναν επιστήμονα από την περιοχή του Μπράντφορντ.  Η Τσάπμαν και ο σύζυγός της έχουν δύο παιδιά. 

Το National Geographic δημιούργησε το ντοκιμαντέρ με τον τίτλο Woman Raised By Monkeys, βασισμένο στην ιστορία της Τσάπμαν. Έκανε την πρεμιέρα του την Πέμπτη, στις 12 Δεκεμβρίου 2013.

Ισχυρισμοί 
Ο Carlos Conde, καθηγητής στην Κολομβία, δήλωσε ότι έκανε μια εξέταση χρησιμοποιώντας εικόνες των πιθήκων capuchin, και η Τσάπμαν αντέδρασε έντονα, πράγμα που υποστήριξε ο Carlos ότι υποδηλώνει το ότι λέει την αλήθεια. Ένας καθηγητής ψυχολογίας του Πανεπιστημίου του Λονδίνου, ο Christopher French, υποστήριξε ότι η Τσάπμαν μπορεί να έχει επηρεαστεί από ψευδείς αναμνήσεις της παιδικής της ηλικίας.

Παραπομπές
Ένωση Μαστιχοπαραγωγών Χίου

H Ένωση Μαστιχοπαραγωγών Χίου είναι ένας δευτεροβάθμιος συνεταιρισμός που εκπροσωπεί συνολικά τους 20 πρωτοβάθμιους συνεταιρισμούς μαστιχοπαραγωγών των 24 μαστιχοχωριών, υπεύθυνα για την παραγωγή της μαστίχας και εδρεύει στη Χίο. Είναι ο αποκλειστικός φορέας διαχείρισης της μαστίχας Χίου παγκοσμίως, και απαριθμεί περίπου 4.500 μέλη. 
Ιδρύθηκε το 1938 με τον Αναγκαστικό Νόμο 1390/3-10-1938.

Ανάμεσα στις κύριες δράσεις της ένωσης, είναι η επιστημονική έρευνα για την ανάπτυξη και την προστασία των μαστιχόδεντρων, καθώς και για τη διαχείριση εμπορικών σημάτων που σχετίζονται με τη μαστίχα όπως ΕΛΜΑ και mastihashop.

Προϊόντα 
Ανάμεσα στα προϊόντα και τα παράγωγα της μαστίχας που εμπορεύεται ο συνεταιρισμός βρίσκονται τα:

 μαστίχα Χίου
 μαστιχέλαιο
 σκόνες μαστίχας 
 τσίχλες
 συμπληρώματα διατροφής

Διακρίσεις 
Η Μαστίχα Χίου, το μαστιχέλαιο Χίου και η τσίκλα Χίου, με απόφαση της ΕΕ, το 1997 έλαβαν τον χαρακτηρισμό ως «Προϊόντα ΠΟΠ», ενώ το 2019 η μαστίχα και τα παράγωγά της αναγνωρίστηκαν ως ΠΟΠ και στην κίνα. Το 2014 η καλλιέργεια της μαστίχας εντάχθηκε στον κατάλογο της άυλης πολιτιστικής κληρονομιάς της UNESCO ενώ από το 2015 ο Ευρωπαϊκός Οργανισμός Φαρμάκου(ΕΜΑ) καταχώρισε τη μαστίχα Χίου ως παραδοσιακό φάρμακο φυτικής προέλευσης. Η ΕΜΧ έχει λάβει σημαντικές διακρίσεις για την τσίχλα ΕΛΜΑ και για την αποτελεσματική οργάνωση και λειτουργία της ως Συνεταιριστικός Οργανισμός.

Συμμετοχές 
Η Ένωση Μαστιχοπαραγωγών Χίου συμμετέχει από την ίδρυσή της στις εξής εταιρίες: 

 MEDITERRA ΑΕ - mastihashop (2002) 
 Mastiha Damla Sakiz (2015) 
 Κέντρο Έρευνας Μαστίχας ΑΕ (2017)

Εξωτερικοί Σύνδεσμοι 
Επίσημη Ιστοσελίδα Ένωσης Μαστιχοπαραγωγών Χίου

Επίσημο κατάστημα Ένωσης Μαστιχοπαραγωγών Χίου (mastihashop)

Παραπομπές 

Ενωση Μαστιχοπαραγωγων
Κατάλογος προέδρων της Πορτογαλίας

H πλήρης λίστα των προέδρων της Πορτογαλικής Δημοκρατίας απαρτίζεται από τους 20 αρχηγούς κράτους στην ιστορία της Πορτογαλίας από την επανάσταση της 5ης Οκτωβρίου 1910 που εγκαθίδρυσε ένα ρεπουμπλικανικό καθεστώς ως σήμερα. Ο κατάλογος συμπεριλαμβάνει όχι μόνο εκείνα τα πρόσωπα που ορκίστηκαν στο αξίωμα του Προέδρου της Πορτογαλίας αλλά και εκείνα που υπηρέτησαν ως  ντε φάκτο αρχηγοί κράτους από το 1910. Τέτοιες είναι οι περιπτώσεις του Τεόφιλο Μπράγκα που υπηρέτησε ως πρόεδρος της Προσωρινής Κυβέρνησης μετά το ρεπουμπλικανικό πραξικόπημα. Επίσης, οι Σιντόνιο Παΐς, Μέντες Καμπετσάντας, Γκόμες ντα Κόστα, όπως και οι Κάντο ε Κάστρο και Όσκαρ Καρμόνα κατά τους πρώτους μήνες της διακυβέρνησής τους, δεν είχαν ορκιστεί ως πρόεδροι της Δημοκρατίας, καθώς συνήθως ήταν πρωθυπουργοί, όμως ντε φάκτο συγκέντρωσαν αυτή την εξουσία, συνδυάζοντας στην πράξη τις θέσεις του αρχηγού κράτους και της κυβέρνησης σε ένα πρόσωπο.

Πρόεδροι
Η αρίθμηση αντανακλά τις συνεχόμενες θητείες που υπηρέτησε ένας και μόνο πρόεδρος. Επί παραδείγματι, ο Ζόρζε Σεμπάιου υπηρέτησε επί δύο συνεχείς θητείες και προσμετράται ως ο 19ος πρόεδρος (όχι ο 19ος και ο 20ός). Ο Τεόφιλο Μπράγκα υπηρέτησε ως ο πρώτος και μοναδικός πρόεδρος της Προσωρινής Κυβέρνησης, και γι' αυτό δεν θεωρείται ως ο πρώτος πρόεδρος, παρότι θα υπηρετούσε ξανά βς αρχηγός κράτος και δεύτερος πρόεδρος έπειτα από την παραίτηση του Μανουέλ ντε Αριάγκα. Όμως, ο Μπερναρντίνο Ματσάντο υπηρέτησε επί δύο μη συνεχείς θητείες και προσμετράται ως ο τρίτος και ο όγδοος πρόεδρος. Για τον λόγο αυτό, στη λίστα που ακολουθεί περιέχονται 20 προεδρίες, όμως μόνο 19 πρόεδροι.

Με βάση το Σύνταγμα της Πορτογαλίας που υιοθετήθηκε το 1976, στον απόηχο της Επανάστασης των Γαριφάλων το 1974, ο πρόεδρος εκλέγεται για θητεία πέντε ετών. Δεν υφίσταται όριο στον αριθμό των θητειών που ένας πρόεδρος μπορεί να υπηρετήσει, όμως ο πρόεδρος που υπηρετεί δύο συνεχείς θητείες δεν μπορεί να υπηρετήσει ξανά τα επόμενα πέντε χρόνια μετά τη λήξη της δεύτερης θητείας του.

Η επίσημη κατοικία του προέδρου της Πορτογαλίας είναι το Μέγαρο Μπελέμ.

Σημερινός πρόεδρος είναι ο Μαρτσέλο Ρεμπέλο ντε Σόουζα, ο οποίος κέρδισε τις προεδρικές εκλογές του 2016 και επανεξελέγη το 2021.

Τα χρώματα δηλώνουν την πολιτική τοποθέτηση καθενός προέδρου.

Πρώτη Δημοκρατία (1910–1926)

Δεύτερη Δημοκρατία (1926–1974)

Τρίτη Δημοκρατία (1974–σήμερα)

Χρονογραμμή

Πρόεδροι κατά διάρκεια θητείας

Δείτε επίσης
Πρόεδρος της Πορτογαλίας
Πολιτική της Πορτογαλίας

Σημειώσεις και παραπομπές

Βιβλιογραφία

Πορτογαλια
Γιάννης Κάσδαγλης

Ο Γιάννης Κάσδαγλης (γενν. Αθήνα, 1934) είναι Έλληνας ηθοποιός, με συμμετοχή σε παραστάσεις του Εθνικού Θεάτρου, επί μία 25ετία (1969 – 1993). Έλαβε μέρος, επίσης, σε αρκετές κινηματογραφικές ταινίες, αλλά και σίριαλ ή θεατρικές παραστάσεις της τηλεόρασης . Από το ξεκίνημα της δεκαετίας του ’60 συνεργάστηκε με τον κινηματογραφικό παραγωγό Φιλοποίμενα Φίνο.

Παραπομπές 

Έλληνες άνδρες ηθοποιοί
GAZ-MM

Το GAZ-MM είναι ένα φορτηγό που παράχθηκε από την σοβιετική GAZ από το 1938 μέχρι το 1951. Το φορτηγό αυτό είναι μια πιο απλοποιημένη έκδοση από το GAZ-AA το οποίο σταμάτησε να παράγεται το 1938. Το GAZ-MM χρησιμοποιούσε τον κινητήρα από το GAZ-M1, η οποία έκανε το φορτηγό αρκετά γρηγορότερο από το GAZ-AA, επίσης αυτό έκανε το φορτηγό αρκετά καλύτερο και αποτελεσματικό στην χρήση εκτός δρόμου, κάτι που ήταν αρκετά συνηθισμένο και επιθυμητό σύμφωνα με τις σκληρές καιρικές συνθήκες τις Ρωσίας.

Παράχθηκαν γύρω στα 500.000 αντίτυπα, με τα 150.000 από αυτά να μπαίνουν σε στρατιωτική χρήση στις αρχές του Δεύτερου Παγκοσμίου Πολέμου. Αν ενώσουμε πόσα GAZ-AA και GAZ-MM φτιάχτηκαν, είναι πάνω από 1 εκατομμύριο αντίτυπα. Η παραγωγή του φορτηγού συνέχισε μέχρι και μετά τον πόλεμο, αν και η GAZ άρχιζε να παράγει τότε το πιο καινούριο GAZ-51, το οποίο όμως χρησιμοποιούσε μερικά εξαρτήματα (όπως τα αμορτισέρ και το τιμόνι) από το GAZ-MM. Το όχημα ήταν το τελευταίο όχημα της GAZ που ήταν τελείως βασισμένο σε μοντέλο της Ford.

Άλλες Εκδόσεις 
 GAZ-MM-V: μια λίγο πιο ακόμα απλοποιημένη έκδοση.
 GAZ-42: μια έκδοση με γεννήτρια ξύλου για καύσιμα.

Αναφορές

Εξωτερικοί Σύνδεσμοι 
 GAZ-MM 
 Автомобиль Великой Отечественной войны — ГАЗ-ММ
 ГАЗ ММ
 ГАЗ-ММ — герой блокады Ленинграда
 GAZ-MM
 Машина на дровах. Восстановлена уникальная "полуторка"
 
Φορτηγό
GAZ-AA

Το GAZ-AA ήταν φορτηγό που παράχθηκε από τη σοβιετική εταιρεία GAZ, από τo 1932 μέχρι το 1938. Το φορτηγό αυτό ήταν η σοβιετική έκδοση του Ford Model AA, που κατασκευάστηκε στις ΗΠΑ από το 1927 έως το 1932. Το φορτηγό ήταν λίγο πιο δυνατό από το αμερικανικό Ford Model AA, καθώς έπρεπε να ανακατασκευαστεί για τις καιρικές συνθήκες τις Ρωσίας. Σε αντίθεση με το επιβατικό GAZ-A, το GAZ-AA μπορούσε να αγοραστεί και από τον γενικό πληθυσμό της ΕΣΣΔ, αλλά ήταν αρκετά ακριβό. Παράχθηκαν πάνω από 600.000 αντίτυπα του φορτηγού και τα περισσότερα χρησιμοποιήθηκαν από τον Κόκκινο Στράτο. Το φορτηγό κέρδισε το όνομα Polutorka, καθώς ο λαός το ονόμασε έτσι επειδή μπορούσε να κουβαλήσει 1,5 τόνο βάρους.

Ιστορία 
Η Ford εξήγαγε οχήματα στη Ρωσία ήδη από το 1909, όταν όμως η Ρωσία έγινε μέρος της Σοβιετικής Ένωσης, η κυβέρνηση της νέας χώρας ήθελε να παράγονται οχήματα στην χώρα και όχι να εισάγονται. Ως αποτέλεσμα, το 1928 η κυβέρνηση έκανε μια συμφωνία με την Ford έτσι ώστε να παράγεται το Ford Model A και το Ford Model AA στην ΕΣΣΔ. Το 1929 τα πρώτα σχέδια της παραγωγής άρχισαν. Αφού είχε ήδη φτιαχτεί ένα εργοστάσιο, παράχθηκαν 10 αντίτυπα του Ford Model AA, αυτά τα μοντέλα περάσαν πολλά τεστ και τελικά αποδείχθηκε πως δεν ήταν αρκετά καλά για τις σκληρές καιρικές συνθήκες της Ρωσίας.

Με την αρχή της παραγωγής του GAZ-A, που ήταν βασισμένο στο Ford Model A, η GAZ αποφάσισε να αρχίσει να παράγει το Ford Model AA με το όνομα «GAZ-AA». Αυτήν η έκδοση του φορτηγού, είχε ένα πιο δυνατό σασί και τετρακίνηση, και αυτά τα χαρακτηριστικά το έκαναν καλύτερο εκτός δρόμου. Παράγονταν πάνω από 60 φορτηγά την μέρα και ήταν το πιο δημοφιλές φορτηγού στην ΕΣΣΔ εκείνο τον καιρό. Το φορτηγό ήταν διαθέσιμο για αγορά στον λαό αλλά ήταν αρκετά ακριβό, όπως προαναφέρθηκε. Ένα παρόμοιο φορτηγό με όνομα ZIS-5 που ήταν βασισμένο στο Autocar Dispatch SA παραγόταν επίσης εκείνον τον καιρό. Αν και οι πωλήσεις ήταν αρκετά μεγάλες και ικανοποιητικές, η παραγωγή του φορτηγού σταμάτησε το 1938, όταν αντικαταστάθηκε από το παρόμοιο GAZ-MM.

Άλλες εκδόσεις 
 GAZ-AAA: τριαξονική έκδοση που παράχθηκε μέχρι το 1943.
 BA-10: τεθωρακισμένη έκδοση.
 GAZ-62: έκδοση με μεγαλύτερες ρόδες.
 PMG-1: έκδοση πυροσβεστικό.
 GAZ-03-30: έκδοση λεωφορείο.
 GAZ-MC: έκδοση νταλίκα.

Αναφορές

Εξωτερικές Αναφορές 
 The GAZ AA “Polutorka”. The most mass model of trucks since the 1930s. Museum of the Soviet Army, Moscow.
 GAZ-AA timber carrier

Φορτηγό
Μοντέλα GAZ
Δημήτρης Κουρέτας

Ο Δημήτρης Κουρέτας (γεννημένος το 1962) είναι καθηγητής Φυσιολογίας Ζωικών Οργανισμών – Τοξικολογίας στο Πανεπιστήμιο Θεσσαλίας.

Βιογραφικά στοιχεία 
Γεννήθηκε στα Προσφυγικά της Πάτρας το 1962, όπου και πέρασε τα παιδικά του χρόνια.

Σπουδές και σταδιοδρομία 
Έλαβε το πτυχίο της Φαρμακευτικής από το Πανεπιστήμιο Πατρών το 1985. Στη συνέχεια, εκπόνησε το διδακτορικό του στο αντικείμενο της Βιοχημείας, στο Τμήμα Χημείας του Α.Π.Θ. (1989). Από το 1990 έως το 1992 εργάστηκε ως ερευνητής στην Ιατρική Σχολή του Πανεπιστημίου Harvard της Βοστώνης.

Εκλέχτηκε μέλος ΔΕΠ στο Πανεπιστήμιο Θεσσαλίας το 1995 και έγινε τακτικός καθηγητής πρώτης βαθμίδας το 2007. Σήμερα είναι διευθυντής του Εργαστηρίου Φυσιολογίας Zωικών Oργανισμών - Τοξικολογίας στο Τμήμα Βιοχημείας και Βιοτεχνολογίας του Πανεπιστημίου Θεσσαλίας, στη Λάρισα. 

Τα ερευνητικά του ενδιαφέροντα εστιάζονται στους τομείς των μοριακών μηχανισμών αντιοξειδωτικής δράσης φυτικών φαινολών, στις προσαρμογές σε οξειδωτικό στρες μετά από άσκηση, καθώς επίσης και στα βιολειτουργικά τρόφιμα και τη δράση τους στον άνθρωπο.

Έχει διατελέσει εμπειρογνώμονας στην Ευρωπαϊκή Ένωση στην τεχνολογική πλατφόρμα Foodforlife τις περιόδους 2007-2013 και 2014-2020. Το 2013-2014 υπηρέτησε ως Αντιπρύτανης στο Πανεπιστήμιο Θεσσαλίας. Διετέλεσε τρία έτη πρόεδρος του Συμβουλίου Καινοτομίας της Περιφέρειας Θεσσαλίας.

Συγγραφικό έργο και αναγνώριση 
Έχει εκπονήσει, μαζί με συνεργάτες του, περισσότερες από 280 ερευνητικές εργασίες σε ξένα έγκριτα περιοδικά και σε διεθνή συνέδρια. Το έργο του αυτό, μέχρι σήμερα, έχει τύχει διεθνούς αναγνώρισης και έχει λάβει σχεδόν 12.500 διεθνείς αναφορές με h-index: 60. Η ερευνητική εργασία του, με τίτλο «Lipid peroxidation and tissue damage» στο περιοδικό In Vivo έχει λάβει >600 αναφορές.

Το έργο του έχει ευρέως αναγνωρισθεί και δημοσιευθεί σε πολλά ΜΜΕ. Έχει επίσης ασχοληθεί με θέματα που σχετίζονται με τους τοξικούς παράγοντες και την επίδρασή τους στη δημόσια υγεία. Έχει συγγράψει 4 βιβλία για θέματα διατροφής. Επιπλέον, έχει αρθρογραφήσει με εκλαϊκευμένα άρθρα για την ενημέρωση των πολιτών σε ζητήματα που αφορούν τα ποιοτικά τρόφιμα τροφίμων και σε θέματα σωστής και υγιεινής διατροφής.

Έχει λάβει τιμητική διάκριση για την καινοτομία στην τριτοβάθμια εκπαίδευση από τα "Education Leaders Awards" ως αναγνώριση της αριστείας για τις εργασίες του στον τομέα των τροφίμων και της διατροφής. 

Είναι Associate Editor στο επιστημονικό περιοδικό Food and Chemical Toxicology (I.F. 4.700) και επίσης, τακτικό μέλος της συντακτικής επιτροπής στο έγκριτο διεθνές περιοδικό Environmental Research (I.F. 5.100). 

Υπήρξε ο ιδρυτής και σήμερα είναι ο επιστημονικός υπεύθυνος της spin-off εταιρείας, του Παν. Θεσσαλίας, FoodOxys, η οποία έχει ως αντικείμενο τη λειτουργική διατροφή. Από το 2019 είναι μέλος της Παγκόσμιας Ακαδημίας Επιστημών.

Προσωπικά στοιχεία 
Ζει μόνιμα στη Λάρισα και είναι νυμφευμένος με τη γιατρό Δρ. Χαριτίνη Νέπκα, μαζί με την οποία, έχουν ένα παιδί.

Εξωτερικοί σύνδεσμοι 
 Prof. Dimitrios Kouretas - ResearchGate
 Βιογραφικό σημείωμα του Δημήτρη Κουρέτα

Παραπομπές 

Έλληνες πανεπιστημιακοί
Καθηγητές Πανεπιστημίου Θεσσαλίας
Υποαρκτική

Η υποαρκτική ζώνη είναι περιοχή στο Βόρειο Ημισφαίριο ακριβώς νότια της πραγματικής Αρκτικής και καλύπτει μεγάλο μέρος της Αλάσκας, του Καναδά, της Ισλανδίας, του βορρά της Σκανδιναβίας, της Σιβηρίας, των Νήσων Σέτλαντ και των Καίρνγκορμς. Γενικά, οι υποαρκτικές περιοχές εμπίπτουν μεταξύ 50° Β και 70° Β σε γεωγραφικό πλάτος, ανάλογα με τα τοπικά κλίματα. Η βροχόπτωση είναι χαμηλή και η βλάστηση είναι χαρακτηριστική της τάιγκας.

Το φως της ημέρας σε αυτά τα γεωγραφικά πλάτη είναι αρκετά ακραίο μεταξύ του καλοκαιριού και του χειμώνα. Κοντά στο θερινό ηλιοστάσιο, για παράδειγμα, οι υποαρκτικές περιοχές βιώνουν όλη τη νύχτα είτε αστικό είτε ναυτικό είτε αστρονομικό λυκόφως, καθώς ο ήλιος δεν βυθίζεται ποτέ πάνω από 18 μοίρες κάτω από τον ορίζοντα. Τα νυχτερινά φωτεινά νέφη παρατηρούνται καλύτερα σε αυτό το εύρος γεωγραφικού πλάτους.

Υποαρκτική
Περιοχές της Ασίας
Γεωγραφία της Αρκτικής
Αρκτική
Περιοχές του Καναδά
Γεωγραφία της Ισλανδίας
Γεωγραφία της Νορβηγίας
Γεωγραφία της Σουηδίας
Γεωγραφία της Φινλανδίας
Γεωγραφία της Αλάσκας
Škoda Roomster

Το Škoda Roomster ήταν ένα μικρομεσαίο πολυμορφικό αυτοκίνητο που κατασκευάστηκε από την τσεχική αυτοκινητοβιομηχανία Škoda Auto από τον Νοέμβριο του 2006 μέχρι τον Ιούνιο του 2015. Το μοντέλο ήταν ένας έμμεσος διάδοχος του φορτηγού Škoda 1203, το οποίο συνέχισε την παραγωγή του μέχρι το 2017. Το Roomster βασίστηκε σε ένα concept car (πρωτότυπο αυτοκίνητο) που σχεδιάστηκε το 2003. Το αυτοκίνητο παραγωγής σχεδιάστηκε ως ένας μικρότερος διάδοχος του φορτηγού 1203.

Εκτός από τη στάνταρ επιβατική έκδοση, κυκλοφόρησε επίσης από τον Μάρτιο του 2007 και μια επαγγελματική panel van έκδοση, με την ονομασία Škoda Praktik. Το συγκεκριμένο αυτοκίνητο ήταν αρκετά δημοφιλές σε όλη την Ευρώπη, λόγω της αρκετά υψηλής ποιότητας του, σε αντίθεση με κάποιους προγόνους του. Κατά την τότε χρονική περίοδο, το Praktik ήταν και το μόνο ελαφρύ ημι-φορτηγό που παραγόταν από την Škoda.

Η παραγωγή των Roomster και Praktik έληξε το 2015 και αντικαταστάθηκαν τον Μάρτιο του 2017 από το εμφανώς μεγαλύτερο SUV Škoda Kodiaq.

Ενεργητική και παθητική ασφάλεια 

Στα τεστ πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) το 2006, το Škoda Roomster απέσπασε την μέγιστη διάκριση των 5 αστέρων στα τεστ πλαγιομετωπικής και πλευρικής πρόσκρουσης, καθώς και για όλα τα συστήματα ασφαλείας που διέθετε στάνταρ. Αναλυτικά, κατάφερε τις εξής βαθμολογίες:

 Προστασία ενηλίκων επιβατών =  με 34 πόντους.
 Προστασία ανηλίκων επιβατών =  με 40 πόντους.
 Προστασία πεζών =  με 14 πόντους.

Τεχνικά στοιχεία

Ετήσια παραγωγή

Αναφορές

Εξωτερικοί σύνδεσμοι 

 Der Caddy von Škoda von Auto Bild.
 Sammlerstück statt Bestseller von Auto-Zeitung.

Roomster
Τσεχικά αυτοκίνητα
Επαγγελματικά αυτοκίνητα
Ford Model AA

Το Ford Model AA ήταν ένα φορτηγό που κατασκευάστηκε και κυκλοφόρησε από την Αμερικάνικη εταιρεία Ford από το 1927 μέχρι το 1932. Το φορτηγό αυτό ήταν το πιο δημοφιλές στις ΗΠΑ, καθώς είχε υψηλότερη ποιότητα από μοντέλα ανταγωνιστικών εταιρειών. Το φορτηγό είχε ένα λίγο διαφορετικό σασί από το Ford Model A για να μπορεί να κουβαλήσει διάφορα βάρη σαν φορτηγό.

Στη Σοβιετική Ένωση το φορτηγό παρήχθη και κυκλοφόρησε με την ονομασία GAZ-AA και στη Μεγάλη Βρετανία παρήχθη και κυκλοφόρησε ως το Fordson Model AA. Σε αυτές τις χώρες το φορτηγό επίσης ήταν αρκετά δημοφιλές, αλλά οι βιομηχανίες που το εισήγαγαν, έφτιαξαν μετά από λίγο καιρό δικά τους φορτηγά για να το αντικαταστήσουν.

Το φορτηγό Model AA τελικώς αντικαταστάθηκε από το Ford Model BB.

Αναφορές 
 Ford AA truck 1931 (FP 1 - 3)
 Ford AA 1928
 aa-fords.com
Falcon 9

Ο πύραυλος Falcon 9 είναι ενας πρωτοποριακός πύραυλος της εταιρείας SpaceX. Έχει σχεδιαστεί για να μεταφέρει φορτίο σε τροχιά γύρω από τον πλανήτη Γη. Εκτός από φορτίο, μπορεί να μετααφέρει μία κάψουλα, η οποία έχει σχεδιαστεί από την ίδια εταιρεία για μεταφορά εξοπλισμού και ανθρώπων στον Διεθνή Διαστημικό Σταθμό.

SpaceX
Πύραυλοι
Διαστημικά σκάφη
Μελιακός πόλεμος

Ο μελιακός πόλεμος ήταν η σύγκρουση Ιωνικών πόλεων εναντίον της πόλης Μελίας στην χερσόνησο της Μυκάλης. Οι νικητές του πολέμου ίδρυσαν το κοινό των Ιώνων και το θρησκευτικό τους κέντρο τοποθετήθηκε στη Μυκάλη στην περιοχή της κατεστραμμένης πόλης Μελίας.
Μαρκ Ρόνσον

Ο Μαρκ Ντάνιελ Ρόνσον (αγγλικά: Mark Daniel Ronson, γενν. 4 Σεπτεμβρίου 1975) είναι Βρετανός-Αμερικανός μουσικός, DJ , τραγουδοποιός και παραγωγός δίσκων. Είναι γνωστός για τις συνεργασίες του με καλλιτέχνες όπως η Amy Winehouse , η Adele , η Lady Gaga , η Lily Allen , η Robbie Williams , η Miley Cyrus , οι Queens of the Stone Age και ο Bruno Mars . Έχει κερδίσει επτά βραβεία Grammy.

Παραπομπές 

Αμερικανοί μουσικοί
Αμερικανοί τραγουδοποιοί
Βρετανοί μουσικοί
Βρετανοί τραγουδοποιοί
Νεοχώρι Κορυθίου Αρκαδίας

Το Νεοχώρι ή Νεοχώρι Κορυθίου ή Νεοχώρι Τρίπολης ή Νεοχώρι Μαντινείας είναι ορεινό χωριό στην Πελοπόννησο και την Περιφερειακή Ενότητα Αρκαδίας σε υψόμετρο 674 μέτρα, το οποίο βρίσκεται σε απόσταση 8 χλμ. Α. από την Τρίπολη. Νότια από το χωριό περνάει η ΕΟ Τρίπολης - Άργους, βορειοδυτικά και δίπλα είναι το Ζευγολατιό, νοτιοανατολικά τα Αγιωργίτικα και το Στενό, βόρεια η Μονή Βαρσών. Ως οικισμός αναφέρεται επίσημα στο ΦΕΚ 16Α - 24/05/1835 να προσαρτάται στον τότε δήμο Κορυθίου και το 1912 στο ΦΕΚ 252Α - 24/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με τη Μονή Βαρσών αποτελούν την τοπική κοινότητα Νεοχωρίου Μαντινείας που υπάγεται στη δημοτική ενότητα Κορυθίου του Δήμου Τρίπολης και σύμφωνα με την απογραφή του 2011 έχει πληθυσμό 434 κατοίκους.

Σημείωση 
Στην Αρκαδία υπάρχουν άλλοι 4 συνώνυμοι οικισμοί.

Παραπομπές 

Χωριά του νομού Αρκαδίας
Δήμος Τρίπολης